CELEX: 32021R2311
Language: bg
Date: 2021-12-22 00:00:00
Title: Регламент за изпълнение (ЕС) 2021/2311 на Комисията от 22 декември 2021 година за изменение за 324-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даеш) и Ал Кайда

23.12.2021   
               
               
                  BG
               
               
                  Официален вестник на Европейския съюз
               
               
                  LI 458/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2311 НА КОМИСИЯТА
         от 22 декември 2021 година
         за изменение за 324-и път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даеш) и Ал Кайда
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени физически лица и образувания, свързани с организациите ИДИЛ (Даеш) и Ал Кайда (1), и по-специално член 7, параграф 1, буква а) и член 7а, параграф 1 от него,
         като има предвид, че:
         
                     (1)
                  
                  
                     В приложение I към Регламент (ЕО) № 881/2002 се посочват лицата, групите и образуванията, чиито финансови средства и икономически ресурси се замразяват по силата на същия регламент.
                  
               
                     (2)
                  
                  
                     На 21 декември 2021 г. Комитетът по санкциите към Съвета за сигурност на Организацията на обединените нации реши да добави едно вписване в списъка на лицата, групите и образуванията, спрямо които следва да се прилага замразяването на финансови средства и икономически ресурси.
                  
               
                     (3)
                  
                  
                     Поради това приложение I към Регламент (ЕО) № 881/2002 следва да бъде съответно изменено.
                  
               
                     (4)
                  
                  
                     С оглед на ефективността на мерките, предвидени в настоящия регламент, той следва да влезе в сила незабавно,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 881/2002 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 22 декември 2021 година.
            
               
                  За Комисията
               
               
                  от името на председателя,
               
               
                  Генерален директор
               
               
                  Генерална дирекция „Финансова стабилност, финансови услуги и съюз на капиталовите пазари“
               
            
         
         
            (1)  ОВ L 139, 29.5.2002 г., стр. 9.
      
      
         
            ПРИЛОЖЕНИЕ
            В приложение I към Регламент (ЕО) № 881/2002, в частта „Физически лица“, се добавя следното вписване:
            
               „Sanaullah Ghafari (изписване на собствения език: ثناء اللہ غفاری) (други имена с висока степен на достоверност: а) д-р Shahab al Muhajir; б) Shahab Muhajer; в) Shahab Mohajir; г) Shahab Mahajar; д) Shihab al Muhajir; е) Shihab Muhajer; ж) Shihab Mohajir; з) Shihab Mahajar). Дата на раждане: 28.10.1994 г. Място на раждане: Афганистан. Националност: Афганистан. Адрес: а) Афганистан (2021 г.); б) Кундуз, Афганистан (предишен). Друга информация: Лидер на „Ислямска държава в Ирак и Леванта – Хорасан“ (ISIL-K). Експерт по информационни технологии. Дата на определянето, посочено в член 7г, параграф 2, буква и): 21.12.2021 г.“